

**Абай облысы бойынша 2023 жылғы І-ІІ-ІІІ тоқсандарға арналған әлеуметтік маңызы бар азық-түлік тауарларына бөлшек сауда бағаларының шекті мәндерін бекіту туралы**

Абай облысының әкімдігінің 2023 жылғы 19 мамырдағы № 96 қаулысы

      "Сауда қызметін реттеу туралы" Қазақстан Республикасы Заңының 8-бабына, "Әлеуметтік маңызы бар азық-түлік тауарларына бөлшек сауда бағаларының шекті мәндерін және оларға бөлшек сауда бағаларының шекті рұқсат етілген мөлшерін белгілеу қағидаларын бекіту туралы" Қазақстан Республикасы Ұлттық экономика министрінің міндетін атқарушының 2015 жылғы 30 наурыздағы № 282 бұйрығымен бекітілген Әлеуметтік маңызы бар азық-түлік тауарларына бөлшек сауда бағаларының шекті мәндерін және оларға бөлшек сауда бағаларының шекті рұқсат етілген мөлшерін белгілеу қағидаларының 7-тармағына (Нормативтік құқықтық актілерді мемлекеттік тіркеу тізілімінде № 11245 болып тіркелген) сәйкес, Абай облысының әкімдігі ҚАУЛЫ ЕТЕДІ:

      1. Абай облысы бойынша 2023 жылғы І-ІІ-ІІІ тоқсандарға арналған әлеуметтік маңызы бар азық-түлік тауарларына бөлшек сауда бағаларының шекті мәндері осы қаулының қосымшасына сәйкес бекітілсін.

      2. "Абай облысының кәсіпкерлік және индустриялық-инновациялық даму басқармасы" мемлекеттік мекемесі заңнамада белгіленген тәртіппен осы қаулыны Қазақстан Республикасы нормативтік құқықтық актілерінің эталондық бақылау банкіне ресми жариялау және енгізу үшін Қазақстан Республикасы Әділет министрлігінің "Қазақстан Республикасының Заңнама және құқықтық ақпарат институты" шаруашылық жүргізу құқығындағы республикалық мемлекеттік кәсіпорнына қазақ және орыс тілдерінде жіберуді қамтамасыз етсін.

      3. Осы қаулының орындалуын бақылау Абай облысы әкімінің жетекшілік ететін орынбасарына жүктелсін.

      4. Осы қаулы алғашқы ресми жарияланған күнінен кейін қолданысқа енгізіледі.

|  |  |
| --- | --- |
| *Абай облысы әкімінің м. а.* | *А. Кәрімов* |

|  |  |
| --- | --- |
|  | Абай облысы әкімдігінің 2023 жылғы "19" мамырдағы № 96 қаулысына қосымша |

**Абай облысы бойынша 2023 жылғы І-ІІ-ІІІ тоқсандарға арналған әлеуметтік маңызы бар азық-түлік тауарларына бөлшек сауда бағаларының шекті мәндері**

|  |  |  |  |  |  |
| --- | --- | --- | --- | --- | --- |
| № | Тауар атауы | Өлшем бірлігі | I-тоқсан | II-тоқсан | III-тоқсан |
| 1. | Бірінші сортты бидай ұны | теңге/ килограмм | 221 | 234 | 241 |
| 2. | Бірінші сортты ұннан жасалған бидай наны (пішінді) | теңге/ килограмм | 194 | 196 | 196 |
| 3. | Рожки (өлшеніп салынатын) | теңге/ килограмм | 430 | 443 | 462 |
| 4. | Қарақұмық жармасы (дән, өлшеніп салынатын) | теңге/ килограмм | 725 | 732 | 756 |
| 5. | Тазартылған күріш (домалақ дәнді, өлшеніп салынатын) | теңге/ килограмм | 532 | 537 | 547 |
| 6. | Картоп | теңге/ килограмм | 152 | 275 | 186 |
| 7. | Асханалық сәбіз | теңге/ килограмм | 136 | 259 | 183 |
| 8. | Басты пияз | теңге/ килограмм | 117 | 153 | 138 |
| 9. | Ақ қауданды қырыққабат | теңге// килограмм | 175 | 139 | 116 |
| 10. | Ақ қант – құмшекер | теңге/ килограмм | 638 | 686 | 733 |
| 11. | Күнбағыс майы | теңге/литр | 820 | 820 | 860 |
| 12. | Сиыр еті (сүйекті жауырын-төс бөлігі) | теңге/ килограмм | 2 194 | 2 206 | 2 270 |
| 13. | Тауық еті (сан сүйек және іргелес жұмсақ еті бар сан жілік) | теңге/ килограмм | 1 163 | 1 200 | 1 255 |
| 14. | Пастерленген сүт, майлылығы 2,5 %, жұмсақ қаптамада | теңге/литр | 340 | 346 | 351 |
| 15. | Майлылығы 2,5 % айран, жұмсақ қаптамада | теңге/литр | 358 | 386 | 389 |
| 16. | Сары май (тұздалмаған, майлылығы кемінде 72,5 %, толықтырғыштар және өсімдік майлары жоқ) | теңге/ килограмм | 2 943 | 3 074 | 3 139 |
| 17. | Тауық жұмыртқасы (I санатты) | теңге/дана | 505 | 416 | 432 |
| 18. | Ac тұзы ("Экстра" -дан басқа) | теңге/ килограмм | 70 | 71 | 71 |
| 19. | Сүзбе: майлылығы 5-9 % | теңге/килограмм | 1 628 | 1 646 | 1 661 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК